'दिल्ली में हालात खतरनाक' NRC की जरूरत : मनोज तिवारी  
असम में एनआरसी लिस्ट जारी
मनोज तिवारी ने दिल्ली में भी की मांग
कांग्रेस महिला शाखा ने साधा निशाना
जिस तरह से असम में एनआरसी लिस्ट जारी हुई उसी तर्ज पर दिल्ली प्रदेश अध्यक्ष मनोज तिवारी ने दिल्ली में भी ऐसी लिस्ट बनाने की मांग की है ताकि यहां पर आए अप्रवासियों की पहचान की जा सके. उनका दावा है कि दिल्ली में हालात खतरनाक स्तर पर पहुंच गए हैं. गौरतलब है कि इससे पहले भी कई बीजेपी  नेता पूरे देश में एनआरसी लिस्ट बनाने की मांग कर चुके हैं.  वहीं मनोज तिवारी ने कहा, 'एनआरसी की जरूरत है क्योंकि दिल्ली में हालात खतरनाक बन रहे हैं. अवैध रूप से बसे अप्रवासी बड़ा खतरा बन गए हैं. हम यहां भी एनआरसी लागू करेंगे'. दिल्ली बीजेपी अध्यक्ष मनोज तिवारी ने यह बात न्यूज एजेंसी एएनआई से कहा है. दिल्ली विधानसभा चुनाव से पहले उनका यह ऐलान काफी अहम माना जा रहा है.

So Manoj Tiwari ji
Born in Kaimur, Bihar
Studied in Varanasi, UP
Worked in Mumbai, Maharshtra
Contested in Gorakhpur, UP
Contested again in Delhi
Is talking about throwing immigrants away from Delhi.
Irony wants a change of name! https://t.co/aUGfqYIewt
वहीं मनोज तिवारी के इस बयान पर कांग्रेस की महिला विंग ने ट्वीट कर उन पर निशाना साधा है. ट्वीट में लिखा है, मनोज तिवारी जी! जन्म हुआ कैमूर में, पढ़े वाराणसी में, काम किया यूपी और मुंबई में, चुनाव लड़े गोरखपुर और दिल्ली में और बात कर रहे हैं दिल्ली से अप्रवासियों को बाहर करने की'. 
इससे पहले बीजेपी अध्यक्ष और गृहमंत्री अमित शाह लोकसभा चुनाव के दौरान कई बार यह बात कह चुके हैं कि वह पूरे देश से घुसपैठियों को बाहर निकालने के लिए प्रतिबद्ध हैं. हालांकि असम में बीजेपी के वरिष्ठ नेता हेमंत बिश्व शर्मा ने कहा है कि उनको नहीं लगता है कि एनआरसी अवैध निवासियों को बाहर निकालने में बहुत मददगार साबित होगी. 
उन्होंने कहा कि जब इस लिस्ट में बहुत से भारतीय बाहर हो गए हैं तो कैसे कहा जा सकता है एनआरसी असम के लिए कोई खुशी लेकर आया है. वहीं बीजेपी ने भी आशंका जताई है कि बहुत से हिंदुओं को इस लिस्ट से बाहर कर दिया गया है जबकि कई बांग्लादेशी फर्जी दस्तावेज देने में कामयाब हो गए हैं. वहीं हेमंत बिश्व शर्मा ने संकेत दिया है कि केंद्र और राज्य सरकार किसी नए प्लान पर काम कर रही है.